UKWANDA KOBUNXILA KUMZI ONTSUNDU.

Intlanganiso ye Presbytery yaba-Fundisi be Free Church ite ngokubona ukwanda kobunxila kumzi ontsundu wase buhedenini, nowase zikolweni, yadala i-Komiti yaba Fundisi yokuba bahambele kwi Remente ze Free Church, batete ngesi sonakalo singakanana. Abo bafundisi ngaba : Revs. B.Ross, Moir, Stuart, Ferguson, McLaren no Mzimba- Ababini baye kwezi pesheya kwe Nciba, abane baye kwezi ngaponoshono kwe Nciba. Baqale ngeyase Lovedale epe- twe ngu Mr. Mzimba; zantontelana e Dikeni nendawo zangapandle. Baza bahlangana namadodana nomtinjana ofundayo kwesi sikolokazi solutsha e-Lovedale sipetwe ngu Dr. Stewart. Badlulela kwesase Macfarlan isikolo esipe- twe ngu Mr. Makiwane, yangu Mr. Ross no Mr. Mzimba kwabe komiti ababa nokufikelela. Emva koko basinga kwesase Burnshill, bacela u Mr. Makiwane ukuba abapele- ke.

INTETO YABATUNYWA.

Indawo abangayo kuzo zonke ezindawo babika ukuba umzi uyatshabalala bubunxila, amabandla ka Kristu anace- bo linina lokupelisa obu bunxila ? Indawo zokutintela ukwanda kwe b*randi* ebeziko ngapambili u Rulumente uzi- valile. Ezinjengezi :—

1. Irafu ebirolwa ngabenzi bebrandi newayin iyekiwe, ayisabizwa.
2. Amabala abedaliwe okuvala inkanti ezitile acitiwe- zivuliwe ezo nkanti. Kube kubekiswa ngencwadi, ecelwa u Rulumente ukuba awandise amabala; kwaba kukala nabafazi besizwe se Midushane ukuti inkanti mazivalwe, akwanceda nto. U Rulumente amabala uwapelisile.
3. Kuko inteto yokuncipisa nemali ye *license* erolwa ngu- mnini nkanti. Nemali erolelwa ukutwalwa kwefatyi zo- tywala iyancitshiswa.

Abafundisi ke bati ibrandi ipalaziwe pezu komhlaba. Ubunxila bandile kakulu. Iremente ukuba zineqinga ma- zivele nalo. Utywala bamazimba nabo bandile kakulu, umhlaba buwonakalisile. Namhla akuseko ntlanganiso yenziwayo ngapandle kotywala. Emidudweni kusuke ku- nxilwe; emiyeyezelweni kusuke kunxilwe; ezintonjaneni kuyanxilwa. Akuhlangana amadoda embalwa, mhlaumbi ukupendula abayeni, makubeko intwana yotywala. Aku­seko lulimo lwenkabi, luhlakulo lwelima, naluvuniswano kungeko tywala. Amadoda akalali emizini yawo xa kuko utywala; nabafazi bashiya intsapo ezindlwini ngenxa yo- kusukelana notywala kwimizi ngemizi. Indywala zihanje- lwa ngamadodana nazintombi. Kunxilwa kakubi ngumzi wakowetu. Kubi, kulusizi kumzi ongakolwayo ngenxa yotywala, basuke abantu baba ngamanxila. Umntu obo- nwa enxilile akenzelwa zintloni, ikangelelwe lonto ukuba ilihlazo. Yinto ehlekwayo, ayincokola naye umnxili nge- ukululeko akuqabuka.

ILIZWI ABALITUNYIWEYO.

Intlanganiso yaba-Fundisi ibanikele abatunywa bayo indawo eyavumelana ngazo ngo April odluleyo, ezihanjwe zisanekwa kwi Bandla le Free Church elintsundu. Zezi:—

“ Ikomiti yoselo ihlangene yagqiba kweliti imiteto le ila- ndelayo, mayinikelwe iremente nentlanganiso ya-Badala.

“ Ibandla lonke, emfihlekweni, emakayeni, emitandazwe- ni, eziremeteni, nase zintlanganisweni za-Badala malinikele intandazo enyamekileyo ku Tixo u-Somandla, ukuba ati- ntele umsinga woselo.

“ 2 Intlanganiso ya-Badala mayilumkele ukuba imiteto le ilandelayo isetyenziswe kwindawo ngendawo.

(a) Akuvumelekile ukuba amalungu eremente adibane, nokuba enze intlanganiso zoselo ekutiwa zindywala, ne- mitayi, kanjalo mabangabiko nakwe zinye intlanganiso zoselo.

*(b)* Abantu abaqashiweyo mabanga hlaulwa ngotywala.

(c) Usapo lwamakolwa malungayi ezintlanganisweni zama- -qaba, nokuba zezalupina uhlobo.

3 Amalungu entlanganisweni ya-Badala namalungu e- ntlanganiso yama-Dikoni ngabanye, nabe remente, naba- fundisi bosapo ezikolweni zetu, mabalinge ngako konke abanako ukunceda i-Session ukusebenzisa lemiteto ngoku- cokisekileyo.

“ 4 Intlanganiso ya-Badala mayilungiselele intlanganiso ezimiyo kwiziqendu ngeziqendu zokuxoxa lendawo ngoselo, bati kanjalo bacele uncedo lwaba Fundisi na Badala kwi- ndawo ezikufupi.

“ 5 Intlanganiso ya-Badala mayilinde lendawo yoselo, ikutaze abantu beziqendu zabo ukuba babekise lendawo ku Rulumente ne Palamente.

“ 6 Kwagqitywa kanjalo kweliti i-Komiti mayizahlule kubini, ityelele iremente ne Session ngayo lendawo. O-Mr. Moir, Mzimba, Ferguson, no Mongameli, botyelela ezo zi- nganeno kwe Nciba; o Messrs. Stuart no McLaren ezo zinga-Pesheya kwe Nciba.

“ Bryce Ross, Mongameli.”

INGXOXO ZE REMENTE.

Kwi remente yase Dikeni ite lenteto yakubekwa, icazwa, amanye amadoda amaninzi ayibulela; akubona ukonakala komzi butywala. Kwabako indoda eti yona ayiboni nto ingabulelwayo kule nteto, kuba ngo tixo abatsha, beze nabafundisi abatsha. Bona bagcine imfundiso endala, ya- bafundisi 'abadala, no Tixo omdala. Yimpendulo na ke leyo injalo, neqinga na lokucita ubunxila pezu komzi ?

E-Mkubiso uhlanganisene umzi webandla leremente apo, kuvakala ukuba isibonda seso sikolo sitetela abatile senje- nje: “ Indlela emayenziwe makuyekwe ikofu le, yiyo le isijacileyo sangamahlwempu sanje.” Liqinga na elo loku- pelisa utywala nobunxila ?

IMPENDULO ZABATUNYWA

zibe loluhlobo. Kwi bandla lase Dikeni bate.—Ukuba ke lentshumayelo yozilo lotywala yeyaba batsha abafundisi kutiwa mabavuke na ke abadala ? Ngati kodwa kuyaposiswa ngulowo uti abadala abafundisi bebe ngashumayeli ngezenzo. Kwabehlelo le Free Church—u-Bene omdala iti imbali way’ engumzili ; u-Lose naye way’ ekwanjalo; u-Lanki iti imbali ub’engumzili. Wake watyolwa ngokuba uyasila ngomnye waba seli-tywala kuba kwakumana kusenziwa i- Ginger-beer endlwini yake. Eyivile lonto wavakalisa kwa- lomini ukuba kususela kwelo xesha uyakuyizila nalonto ingebubo utywala ngenxa yoko kutetwayo ; u-Gaveni wazi- ngenisa kwiqela labazili entlanganisweni eyayise Alice, ngokusuka amadodana abefundiswa nguye aqwele kulo ntlanganiso. Ngoko ke inteto yokuba lentshumayelo intsha, iyapikiswa yimbali nezenzo zabo bafundisi badala.

Abafundisi amazwi abo bawaqukumbele ngamazwi ka Tixo ati: “ Nyana womntu ndikwenze umlindi kwindlu ka Israeli, uya kuva izwi ngomlomo Wam, ubayale. Ndakuti kokohlakeleyo uya kufa ngenyaniso; ukuba akumyali, no- kuba akuteti umvuse okohlakeleyo aguquke endleleni yake ekohlakeleyo, ukuze asindise ubom bake; lowo ukohlakeleyo uya kufa etyaleni lake, negazi lake ndolibiza esandleni sako. Kodwa xa umyala okohlakeleyo aze angaguquki enkohla- kalweni yake, angayiyeki indlela yake ekohlakeleyo; uya kufa etyaleni lake, nompefumlo wako uwuhlangule.”

UTELEKISO LWEZI KOLO ZASE MACFARLAN.

Ngolwe-Sine ngomhla wa 21 ku June kwahlanganisana izikolo zase Tyume ezipantsi ko Rev. Elijah Makiwane. Esase Macfarlan sipetwe ngu Mrs. Loza ititshala; esase Kwezana ititshala ingu Mr. Mbaza uncediswa ngu Miss Sobikwa ; esase Gillton ititshala ingu Mr. Magocoba unce- diswa ngu Miss Loza; esase Kolofeni kwa Sompondo iti- tshala ingu Mr. Ngcayiya.

Wabako kakulu umzi wase Tyume, beza kakulu abazali ukuza kubonela abantwana babo. Zako kakulu izidlo; wako nomzi obomvu, kwakuhle. Ibe ngumsebenzi obona- kele umhle utandwa kakulu ngabantu.

U Mr. Makiwane ucele u Mr. Mzimba, wase Dikeni no Mr. W. Ntsikana ititshala yase Mgqwakwebe ukuba beve olo lusapo ekufundeni kwalo. Ute no Mr. Fini, ititshala yakwa Gqumahashe, wamcela ukuba abancedise.

Indawo epauleke yadeleka zi Klasi ezisese zantsi ngati aziqutywa ngenyameko zititshala, naba zali abazisi esikuleni imihla yonke; kude kwabanye kubeko nabagqiba inyanga bengafundi, ize ke londawo ibangele ukuba imfundo inga-